dh-unibe/image-text_koenigsfelden-charters-post-1500 huggingface dataset:
Wir, Albrecht, von gottes gnadn̄ ertzhertzog ze Òsterreich, ze Steir, ze Kerndn̄ und ze Krain, grave ze Tyrol ꝫcꝭ, embieten den edeln und unsnˀ lieben getrewen, allen unsnˀ graven, freyen
lantvogten, rittern und knechten, vogten, schulthaissen, burgermaistern, richtern, ràten
und gemaindn̄ und allen andern unsnˀ unttertan und getrewen, den der unsˀ brief furbracht
wirdet, unsˀ gnad und alles gut, als dy ersam und geistlichen, unsˀ liebe, andechtig, dy abbtissin und der convent ze Kungsfelden im Ergaw gelegn̄, unsˀ stifft, im Elsazz und andnˀ
enden nach irer notturfft ir wein, getraid, zinsz und anders heben und zu dem benantten
irm kloster fùrn, auch sunst zu menigern zeiten im jar ander ir sachen allenthalbn̄ ze
handeln und zeschaffen haben, das wir derselben abtissin und irs convents ambtluͤtt
und aigen boten mit andern iren knechtn̄, pferdn̄, wàgen und irer fùrenden habe unsˀ gut
sicherhait und gelaitt gegebn̄ haben und geben wissennlich mit dem brief ùberal in
unsnˀ lannden und gebieten sòlich ir hab und gut haim zebringn̄, nuch sunst ir sache
zuhandeln und zeschaffen, nach irer notturftt, als oft das zeschulden komet. davon
emphelhen wir ew allen und jedem in sunderhait, das ir solich unsˀ gelaitt stàt halt
und dawider nicht tut, noch das yemant zetun gestattet, in dhain weiss, das ist unsˀ
maynung. geben zu Zell an Undersee, an mitichen nach dem heilign̄ phingstag
nach Cristi geburde viertzehenhundert und im dem ainsundsechtzigisten jare. ✳
Kgsf. 715
✳ gleittz brieff
Königsf. 715
das die unsrē dorē
wandlen
Nͦ✳ 65 ✳
lij
Staatsarchiv
AARGAU
K ✳ T ✳ 115 ✳